ลุ้นระทึกสภาผู้แทนสหรัฐฯลงมติชงถอดถอนทรัมป์!
สภาผู้แทนราษฎรสหรัฐอเมริกา เริ่มกระบวนการอภิปรายในญัตติการถอดถอนประธานาธิบดีโดนัลด์ ทรัมป์จากตำแหน่งแล้ววานนี้
สภาผู้แทนราษฎรสหรัฐอเมริกา เริ่มกระบวนการอภิปรายในญัตติการถอดถอนประธานาธิบดีโดนัลด์ ทรัมป์จากตำแหน่งแล้ววานนี้
19 ธ.ค. 2562

จับทิศ SET50 โดย AECS : SET50 (S50Z19) 19 ธ.ค. 2562

ลุ้นระทึกสภาผู้แทนสหรัฐฯลงมติชงถอดถอนทรัมป์
สภาผู้แทนราษฎรสหรัฐอเมริกา เริ่มกระบวนการอภิปรายในญัตติการถอดถอนประธานาธิบดีโดนัลด์ ทรัมป์จากตำแหน่งแล้ววานนี้ (18 ธ.ค.) โดยเป็นอภิปรายเพื่อลงมติให้ดำเนินการถอดถอนประธานาธิบดีจากตำแหน่งใน 2 ข้อหา ได้แก่ การใช้อำนาจในทางมิชอบ และขัดขวางกระบวนการสอบสวนของสภาคองเกรส ความเคลื่อนไหวในสภาฯครั้งนี้ ทำให้นายโดนัลด์ ทรัมป์เป็นประธานาธิบดีคนที่ 3 ในประวัติศาสตร์ของสหรัฐอเมริกา ที่จะถูกสภาคองเกรสพิจารณาถอดถอนออกจากตำแหน่ง แต่ก็มีโอกาสสูงที่เขาจะรอดพ้นจากวิกฤติครั้งนี้เนื่องจากสภาผู้แทนราษฎรฯ ที่มีพรรคเดโมแครต (ฝ่ายค้าน) ครองเสียงข้างมาก จะทำหน้าที่ได้เพียงลงมติเพื่อชงเรื่องเข้าสู่การพิจารณาของวุฒิสภา และวุฒิสภาที่มีพรรครีพับลิกันครองเสียงข้างมาก ก็จะเป็นผู้ตัดสินว่า ประธานาธิบดีทรัมป์สมควรถูกถอดถอนตามข้อหาที่สภาผู้แทนฯชงมาหรือไม่
อย่างไรก็ตาม กระบวนการถอดถอนในสภาผู้แทนราษฎรฯ เปิดฉากแล้ววานนี้ ราวเวลา 09.00 น. ตามเวลาท้องถิ่น หรือ 21.00 น.ตามเวลาไทย เริ่มด้วยการอภิปรายซึ่งจะใช้เวลาราว 6 ชั่วโมง จากนั้นก็จะมีการลงมติต่อ 2 ข้อหาที่มีการกล่าวหาประธานาธิบดีทรัมป์ โดยการลงมติดังกล่าวจะอยู่ในช่วงเวลา 18.30-19.30 น.ตามเวลาสหรัฐฯ หรือเช้า 06.30-07.30 น.ตามเวลาไทยวันนี้ (19 ธ.ค.)
นางแนนซี เพโลซี ประธานสภาผู้แทนราษฎรสหรัฐฯ กล่าวเปิดการอภิปรายโดยระบุว่า ขอเปิดการอภิปรายในญัตติถอดถอนประธานาธิบดีสหรัฐฯ เพราะหากไม่ดำเนินการในขณะนี้ ก็จะถือว่าสภาฯได้ละเว้นการปฏิบัติหน้าที่ “ในวันนี้เรามา ณ ที่นี้เพื่อปกป้องประธิปไตยเพื่อประชาชน สิ่งที่เราจะหารือกันในวันนี้คือการกล่าวถึงความจริงที่ว่า ท่านประธานาธิบดีได้ละเมิดรัฐธรรมนูญ และเป็นภัยคุกคามต่อความมั่นคงแห่งชาติ ตลอดจนบูรณภาพแห่งการเลือกตั้งของเรา ซึ่งเป็นรากฐานแห่งประชาธิปไตย” นางเพโลซีกล่าว
ที่มา: ฐานเศรษฐกิจ
ทั้งนี้สามารถดูข้อมูลเพิ่มเติมและตารางราคาได้เพียงแค่คลิกชื่อ DW ด้านล่างนี้
 
 
Effective gearing: ใช้บ่งชี้โอกาสในการรับผลตอบแทนจากการลงทุนใน DW ตัวอย่างเช่น Effective Gearing เท่ากับ 5 เท่า หมายความว่า ถ้าราคาหุ้นอ้างอิงเปลี่ยนแปลงไป 1% ราคา DW จะเปลี่ยนแปลงไปประมาณ 5%
Sensitivity: แสดงให้เห็นว่าหุ้นอ้างอิงหรือดัชนีอ้างอิงเปลี่ยนแปลงไปเท่าไหร่ที่จะทำให้ DW เปลี่ยนแปลงไป 1 ช่วงราคา เช่น 1 ช่วงราคาของ DW ที่มีราคาต่ำกว่า 2 บาท เท่ากับ 0.01 บาท

*หมายเหตุ: บทความหรือบทวิเคราะห์บนหลักทรัพย์อ้างอิงหรือดัชนีหลักทรัพย์อ้างอิงด้านบนนี้มาจาก บล. เออีซี จำกัด (มหาชน) ซึ่งเป็นอิสระ โดยบริษัทหลักทรัพย์ แมคควอรี (ประเทศไทย) จำกัด (“บริษัท”) มิได้มีส่วนได้ส่วนเสียและความเห็นข้างต้นอาจขัดกับคำแนะนำหรือบทวิเคราะห์ของทางบริษัทได้ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคตการลงทุนในใบสำคัญแสดงสิทธิอนุพันธ์ (DW) มีความเสี่ยง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุนและศึกษาข้อมูลรายละเอียดของการออกและเสนอขาย DW จากแบบแสดงรายการข้อมูลการเสนอขาย DW และร่างหนังสือชี้ชวนที่เกี่ยวข้องให้ครบถ้วนก่อนการลงทุน ทั้งนี้ในการคำนวนการเปลี่ยนแปลง (%) ของราคา DW คำนวนจากราคาเสนอซื้อสุดท้ายในช่วงเวลาโดยประมาณ 30 วินาที ก่อน Call Market (16.30น.) ทั้งนี้ บริษัทมิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัท มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัท แต่อย่างใด